《和如祖弟二首》
宋代·李处权

绿树黄鹂阴复晴，春风何处不堪行。
野烟著草锦锦色，江日浮花滟滟明。
故国音书添梦想，异乡节物减心情。
逢人尽说兵戈事，始觉如今去就轻。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。